I sekstenårsalderen reiste han til sjøs med tankskipet «Staberg», mest for å tenke over de vanskelige valgene i livet. Han har selv uttalt at han ikke så det som en selvfølge å være en kristen eller å tilhøre menigheten bare fordi hans foreldre og besteforeldre var det eller hørte til der, men ville gjøre slike valg på grunnlag av en personlig overbevisning og tro. I ni måneder arbeidet han på sjøen som maskingutt.